ศุภรัตน์ ควัฒน์กุล

ศุภรัตน์ ควัฒน์กุล (16 มกราคม พ.ศ. 2495 – 21 มกราคม พ.ศ. 2565) ข้าราชพลเรือนชาวไทย และอดีตปลัดกระทรวงการคลัง อดีตอธิบดีกรมสรรพากร และผู้อำนวยการสำนักงานเศรษฐกิจการคลัง

**ประวัติ**
นายศุภรัตน์ ควัฒน์กุลเป็นบุตรของนายแก้ว และนางเฉลียว ควัฒน์กุล มีพี่น้องทั้งหมด 8 คน โดย นายศุภรัตน์ ควัฒน์กุล เป็นคนที่ 3 ปัจจุบันสมรสกับนางดารารัตน์ ควัฒน์กุล มีบุตรชาย 1 คน

**การเสียชีวิต**
ศุภรัตน์ถึงแก่อนิจกรรมเมื่อวันที่ 21 มกราคม พ.ศ. 2565 เวลา 01.00 น. หลังเข้ารับการรักษาตัวด้วยโรคมะเร็งลำไส้ที่โรงพยาบาลกรุงเทพ

**การศึกษา**
 พ.ศ. 2505 ระดับประถมศึกษาตอนต้น โรงเรียนวัดหลวงราชาวาส- พ.ศ. 2508 ระดับประถมศึกษาตอนปลาย โรงเรียนเมืองอุทัยธานี- พ.ศ. 2511 ระดับมัธยมศึกษาตอนต้น โรงเรียนอุทัยทวีเวท- พ.ศ. 2513 ระดับมัธยมศึกษาตอนปลาย โรงเรียนเตรียมอุดมศึกษา- คณะแพทยศาสตร์ มหาวิทยาลัยมหิดล (สละสิทธิ์)- พ.ศ. 2518 B.Sc.(Econ) London School of Economics and Political Science, University of London, U.K. - พ.ศ. 2520 M.Sc.(Econ) Queen Mary College, University of London, U.K. - พ.ศ. 2522 Certificate in Double Taxation,University of Southern California, USA- พ.ศ. 2537 Advanced Management Programme, Harvard University, USA

**การรับราชการ**
 พ.ศ. 2532  ผู้อำนวยการกองนโยบายและแผน กรมสรรพากร- พ.ศ. 2535  ผู้เชี่ยวชาญพิเศษด้านโครงสร้างภาษีสรรพากร (นักวิชาการภาษี 9) กรมสรรพากร- พ.ศ. 2539  รองผู้อำนวยการสำนักงานเศรษฐกิจการคลัง (นักบริหาร 9) สำนักงานเศรษฐกิจการคลัง- พ.ศ. 2539  ที่ปรึกษาการคลัง (นักวิชาการคลัง 10) สำนักงานปลัดกระทรวงการคลัง- พ.ศ. 2541  ผู้อำนวยการสำนักงานเศรษฐกิจการคลัง (นักบริหาร 10)- พ.ศ. 2543  อธิบดีกรมสรรพากร- พ.ศ. 2547  ปลัดกระทรวงการคลัง - พ.ศ. 2553  รองประธานคณะกรรมการการเงินและการลงทุน บริษัท เครือเจริญโภคภัณฑ์ จำกัด

**การพ้นจากตำแหน่งราชการ**
เมื่อวันที่ 14 มกราคม พ.ศ. 2551 คณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลนายศุภรัตน์เป็นเจ้าพนักงานปฏิบัติหน้าที่โดยมิชอบ ยังมีมูลความผิดวินัยร้ายแรง ฐานทุจริตต่อหน้าที่ราชการ สมัยดำรงตำแหน่งอธิบดีกรมสรรพากร กรณีแต่งตั้งรองอธิบดีกรมสรรพากร เหตุเกิดสมัย พ.ศ. 2543 – 2544 จึงมีมติให้ส่งรายงานไปยังผู้บังคับบัญชาเพื่อลงโทษทางวินัย และไปยังอัยการสูงสุด เพื่อดำเนินคดีอาญากับผู้ถูกกล่าวหาต่อไป กระทั่งวันที่ 18 พฤษภาคม พ.ศ. 2552 อ.ก.พ.มีมติลงโทษไล่ออกนายศุภรัตน์ ตามที่ ป.ป.ช.ชี้มูลความผิด ต่อมาได้มีการอุทธรณ์ส่งผลให้นายศุภรัตน์ ควัฒน์กุล ไม่ถูกไล่ออก ปลดออกจากราชการ แต่เป็นการลาออกจากราชการโดยมีผลในวันที่ 30 กันยายน พ.ศ. 2552

**ราชการพิเศษในอดีต**
 ประธานกรรมการบรรษัทตลาดรองสินเชื่อเพื่อที่อยู่อาศัย- ประธานกรรมการบริษัท บัตรกรุงไทย จำกัด- ประธานกรรมการธนาคารดีบีเอสไทยทนุ จำกัด (มหาชน)- กรรมการบริหารธนาคารรัตนสิน จำกัด- กรรมการบริหารองค์การแก้ว กระทรวงกลาโหม- กรรมการธนาคารเพื่อการส่งออกและนำเข้าแห่งประเทศไทย- กรรมการกองทุนเพื่อการฟื้นฟูและพัฒนาระบบสถาบันการเงิน- กรรมการบริหารบริษัทผาแดงอินดัสทรี จำกัด (มหาชน)- กรรมการบริหารบริษัท ไทยเรทติ้ง แอนด์ อินฟอร์เมชั่น เซอร์วิส จำกัด- กรรมการกองทุนบำเหน็จบำนาญข้าราชการ- กรรมการคณะกรรมการพัฒนาการเศรษฐกิจและสังคมแห่งชาติ- กรรมการสภามหาวิทยาลัยเกษตรศาสตร์- อาจารย์พิเศษ คณะพาณิชย์ศาสตร์และการบัญชี และคณะนิติศาสตร์ มหาวิทยาลัยธรรมศาสตร์- อาจารย์พิเศษ คณะพาณิชย์ศาสตร์และการบัญชี จุฬาลงกรณ์มหาวิทยาลัย- อาจารย์พิเศษ มหาวิทยาลัยสุโขทัยธรรมาธิราช

**เครื่องราชอิสริยาภรณ์**

**อ้างอิง**
หมวดหมู่:ปลัดกระทรวงการคลังไทย
หมวดหมู่:อธิบดีกรมสรรพากร
หมวดหมู่:กรรมการกฤษฎีกาไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนอุทัยวิทยาคม
หมวดหมู่:อาจารย์คณะพาณิชยศาสตร์และการบัญชี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:ศิษย์เก่าจากวิทยาลัยควีนแมรี มหาวิทยาลัยลอนดอน
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน